दरअसल, आज कपिल मिश्रा सीबीआई के सामने अरविंद केजरीवाल और सत्येंद्र जैन की कैश डील और रिश्तेदार के लिए लैंड डील की शिकायत करेंगे. आप को मिले चंदे से आप नेताओं के निजी विदेश दौरे की शिकायत भी करेंगे. इससे पूर्व सोमवार को कपिल मिश्रा ने अरविंद केजरीवाल पर लगाए आरोप दोहराए. उन्होंने आरोप लगाए कि सत्येंद्र जैन ने केजरीवाल को 2 करोड़ रुपये दिए. केजरीवाल के साढ़ू के लिए यह लैंड डील हुई. छतरपुर में 6 एकड़ प्लॉट की डील हुई. मैं CBI को सारे सबूत सौंपूंगा. आम आदमी पार्टी 4-5 लोग पैसे का धंधा करते हैं, MCD में टिकट के लिए पैसे लिए गए और मैं धमकियों से डरने वाला नहीं हूं.